KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2023. november 22-i ülésére)

TÁRGY: 

A KISKŐRÖS, KOSSUTH LAJOS ÚT 25. SZÁM ALATTI INGATLAN ADÁSVÉTELE
A Magyarországi Baptista Egyház kiskőrösi képviseletében Opauszki György és Kiskőrös város polgármestere egyeztetést folytatott az Egyház tulajdonában lévő Kiskőrös, Kossuth Lajos út 25. szám alatti 2446 hrsz-on nyilvántartott, 1541 m2 alapterületű, kivett lakóház, udvar rendeltetésű ingatlan megvásárlása tárgyában.
A Képviselő-testület a 119/2023-as számú határozatában kezdeményezte a város rendezési tervének módosítását, melynek részét képezi a Kossuth L. – Damjanich – Mészáros L. utcák által behatárolt telektömb területfelhasználásának módosítása. Az időközben megváltozott ingatlan hasznosítások, valamint a Lidl áruház fejlesztése miatt, a tömbbelső közterületről történő megközelítését, illetve a gyalogos közlekedésre kijelölt terület felhasználását módosítani szükséges.
A kiszabályozás módosítása érdekében célszerű a fent nevesített ingatlan megvásárlása.

Az önkormányzati vagyonról, a vagyon hasznosításáról szóló 26/2012. (XII.19.) önk. rendelet (a továbbiakban: vagyonrendelet) 18. § (1) bekezdésében foglaltak szerint az önkormányzat visszterhes tulajdonszerzése ingatlan esetében kizárólag a képviselő-testület döntése alapján lehetséges. A vagyonrendelet 18. § (2) bekezdése alapján az önkormányzati tulajdonszerzést megelőzően a vagyonelem forgalmi értékének meghatározásáról a Polgármesteri Hivatal az általa megjelölt szakértő útján gondoskodik.
Az ingatlan vételárában a felek kölcsönösen 20.000.000,-Ft összegben állapodtak meg, az ingatlanforgalmi szakértői véleményben foglaltak figyelembevételével. 
Fentiekre tekintettel, Magyarország helyi önkormányzatairól szóló 2011. évi CLXXXIX törvény 13. § (1) bekezdés 1. pontjában foglalt településfejlesztés, településrendezés közfeladatainak ellátása céljára kívánja megvásárolni.
Fentiekre tekintettel javasolom, hogy a Képviselő-testület a határozat-tervezetben foglaltak szerint döntsön.

Kiskőrös, 2023. november 14.

Domonyi László s.k.,

polgármester

HATÁROZAT-TERVEZET

A Képviselő-testület
1. egyetért azzal, hogy Kiskőrös Város Önkormányzata településfejlesztési, területrendezési közfeladatainak ellátására 20.00.000,-Ft vételáron megvásárolja a Magyarországi Baptista Egyház (1068 Budapest, Benczúr u. 31.) tulajdonát képező Kiskőrös 2446 hrsz-on nyilvántartott 1541 m2 alapterületű, kivett lakóház, udvar rendeltetésű, természetben a Kiskőrös, Kossuth L. út 25. szám alatti ingatlant, a határozat-tervezet mellékletét képező adásvételi szerződésben foglalt tulajdonjog átruházási feltételekkel.
2. felhatalmazza a polgármestert a határozat-tervezet melléklete szerinti adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére, a kapcsolódó jognyilatkozatok megtételére.

